- D tidet a Nna-Faṭi, yegget lbaṭel, nugar iselman deg uzegza, win izemren i wayeḍ yečč-it. Tura lḥeqq d lbaṭel mačči d menwala ara ifeṛzen gar-asen. Ddan i medden deg tiremt tetten, ddan i medden deg waman tessen, ddan i medden deg yimeslayen qqaren. Asmi d Aṛumi, meqqar nebna fell-as, ikad ubrid i medden. Ulac acu i aɣicerken ama di tmeslayt ama di ddin. Yal wa yedda d yimawlan-is, wanag tura ad aɣyemneɛ Ṛebbi kan, kra din yexleḍ. D at-uberkan n uqerru akken ma nella. Tekker gar yiccer d uksum. Ad yemneɛ Ṛebbi tarwa-nneɣ, awer temmundel tasa. Zik neṛwa laẓ, aṭas ara as-yinin d akellex. Ntett tiẓedla, timerẓuga, yerna ula d akken ulac win yeṛwan. Yenger leḥcic di tmizar. Lihana yeggten di tallit-nni neqqar ssebba-ines d